‘Oorlog gevoer’ op die Randse Skou | Netwerk24
‘Oorlog gevoer’ op die Randse Skou
Deur Jeanelle Greyling 14 April 2017 21:42
As die Johannesburgse stadsprofiel nie in die agtergrond was op die Randse Skou nie, sou ’n besoeker Vrydag gemeen het hy is op ’n oorlogstoneel.
Die Suid-Afrikaanse Nasionale Weermag (SANW) se demonstrasie van oorlogvoering was kompleet met helikopters, vegvliegtuie, gepantserde voertuie en klappers.
Die sowat 1 000 toeskouers het hul ore toegehou voordat die vertoning begin het.
Kort daarna het die een ná die ander klapper ontplof terwyl Mamba- en Ratel-troepedraers die soldate afgelaai het.
Die toeskouers se sonhoede het weggewaai toe die Oryx-mediumvraghelikopter bo-oor hul koppe gevlieg het om ’n ligte Gecko-voertuig vir die troepe af te laai.
“Wat is die goue stukke wat uit die gewere kom?” het een seun sy pa gevra toe die troepe “op mekaar skiet”.
’n Groep toeskouers hou hul ore toe vir die knalgeluide van die klappers. Foto: Lisa Hnatowicz
Die troepe “voer oorlog” teen die vyand.Foto: Lisa Hnatowicz
’n Wit Oryx-mediumvraghelikopter.Foto: Lisa Hnatowicz
“Wat is die goue stukke wat uit die gewere kom?” het een seun sy pa gevra toe die troepe op mekaar losgebrand het. “Dit is koeëldoppies,” het sy pa geantwoord. Foto: Lisa Hnatowicz
“Dit is koeëldoppies,” het sy pa geantwoord.
Die “oorlog” het in ’n stadium taai geraak en die aarde het geskud toe die ontploffings toeneem.
Twee helikoptervlieëniers is kamma deur die vyand geskiet en twee Hawks-vegvliegtuie moes die gebied beveilig terwyl ’n Oryx die “beseerdes” ophys.
Een van die twee Hawks-vegvliegtuie wat die gebied glo moes beveilig. Foto: Lisa Hnatowicz
Baie jong kinders het begin huil toe die weermag “oorlog voer”, maar dié ouer as vyf jaar en hul ouers het die demonstrasie geniet.
Victor da Silva sê sy seun, Gabriel (3), was verwonder deur die hele vertoning.
“Hy was glad nie bang nie,” sê Da Silva.
Hoewel Mbali Caluza (3) nie baie van die demonstrasie gehou het nie, het haar boetie, Ntsika (6), gesê hý was nie bang nie.
“Ek het die meeste van die gewere en die bomme gehou,” sê Ntsika.
Wie sê jy moet sleg lyk as jy oorlog voer? ’n Soldaat se naellak is dieselfde kleur as die rooi rook wat die landingsgebied merk.Foto: Lisa Hnatowicz
Meer oor: Oorlog | Skou
Sterk vroue ‘soos familie’
Hommeltuig stuit die Silwer Valke
Hy laat wiel met 340 kg om sy nek
Vertonings gee SANW ’n gesig